बैंक प्रबंधन को नोटिस जारी एसपी ने बुलाई बैठक
भास्कर न्यूज | फतेहाबाद/टोहाना/भूना
टोहानामें पीएनबी के एटीएम को वैल्डिंग मशीन से काटकर साढ़े 17 लाख रुपये चोरी होने की वारदात के बाद बैंक प्रबंधकों पर पुलिस सख्त होती दिख रही है। टोहाना में हुई घटना के संदर्भ में संबंधित एटीएम के बैंक प्रबंधन को पुलिस ने नोटिस जारी किया है। एसपी ओपी नरवाल ने इस संबंध में जानकारी देते हुए बताया कि नोटिस के साथ सुरक्षा मानकों में लापरवाही पर बैंक प्रबंधन से जवाब तलब किया गया है।
इसके अलावा जिले के बैंक प्रबधंकों की एक बैठक जल्द आयोजित कर आरबीआई की गाइडलाइंस की पालना के लिए दिशा-निर्देश जारी किए जाएंगे। उधर सभी थाना एसएचओ को अपने इलाके में बैंक, पेट्रोलपंप, एटीएम की सुरक्षा व्यवस्था को चेक करने के आदेश एसपी की ओर से जारी किए गए। टोहाना सदर पुलिस ने अपने इलाके में चेकिंग करते हुए चार एटीएम में से एक में भी सेंटर लॉक नहीं पाया। एसएचओ विक्रमजीत सिंह ने बताया कि उनके क्षेत्र में अकांवाली, कुलां, जमालपुर शेखां भूना रोड पर कर्नल स्कूल के बाहर लगे एटीएम आते हैं जिन्हें चेक किया गया। इसके अलावा भूना थाना एसएचओ ने अपने इलाके के बैंक प्रबंधकों की बैठक बुलाकर उन्हें बैंकों और एटीएम पर आरबीआई की गाइडलाइंस के अनुसार सुरक्षा मानकों के पुख्ता प्रबंध करने के निर्देश दिए। समय-समय पर एटीएम के सीसीटीवी और लॉक सिस्टम को चेक किया जाए। रात्रि के समय एटीएम में नकदी ना छोड़ी जाए। सभी थाना अधिकारियों को जारी निर्देशों में कहा गया है कि ग्रामीणों के साथ मिलकर ठीकरी पहरा लगाना शुरू किया जाए।
टोहाना। एटीएम मशीन के बारे पीएनबी बैंक अधिकारियों को दिशा निर्देश देते थाना सदर प्रभारी विक्रमजीत सिंह।
hin_Deva bho_Deva hin_Deva hin_Deva hin_Deva